Document ID: /fineweb-2-swissfilter-quality_10-filterrobots/filtered/02038.jsonl.gz/1947

Da nov pon er persunas che lavuran independentamain en il champ da cultura dumandar agids finanzials per perditas pervi dal coronavirus. Quai ha communitgà l’Uffizi da cultura. Suenter che la Confederaziun haja adattà l’ordinaziun da «Covid-19», haja il chantun surpiglià quest’extensiun.
Er questas indemnisaziuns vegnian finanziadas mintgamai per la mesadad tras la Confederaziun ed il chantun. Ils agids finanzials na ston betg vegnir pajads enavos. Inoltrar dumondas pon ins per projects pertutgads dapi il prim da november 2020 enfin la fin da december 2021 ch'èn pertutgads da las mesiras da corona.